**LANDSORGANISASJONEN I NORGE**

**LO Trøndelag**

**Protokoll**

|  |  |
| --- | --- |
| **Til:** | **Informasjons- og rådgivningsavdelingen** |
| **Kopi til:** |  |
| **Fra:** | LOs regionkontor i Trøndelag ved Tone A. Vorseth Graneggen |

|  |  |  |  |  |  |
| --- | --- | --- | --- | --- | --- |
| Saksnr.: 2020005802 | - | 4 | Arkivkode: 041.230 | Saksbeh.: TOGR | Dato: 17.02.2022 |

**Vedtatt uttalelse fra LOs regionkonferanse i Trøndelag 15.02.2022**

**Mottakerliste:**

|  |
| --- |
|   |

|  |  |
| --- | --- |
|  |  |

**Lavlønnsmodeller**

LO i Trøndelag ber LO om å ta utgangspunkt i LOs rapport om lavlønnsmodeller, og jobbe for en mer rettferdig og korrekt fordeling av lavlønnstilleggene.

Til hovedoppgjøret i 2022 krever vi en lavlønnsmodell som gir lavlønnstillegg til alle som er reelt lavlønte, noe dagens modell dessverre ikke oppfyller. Dette fordi modellen som har blitt brukt mest i oppgjørene siden 1990 gjør at lavlønte på overenskomster med høyt gjennomsnitt ikke får lavlønnstillegg, og at høytlønte på overenskomster med lavt gjennomsnitt får lavlønnstillegg.

I rapporten om lavlønnsmodeller trekkes det frem en lavlønnsmodell som aldri har blitt brukt tidligere, hvor det blir tillegg på alle satser i normal- og minstelønnsoverenskomster under et visst nivå. Denne modellen har en klar lavlønnsprofil, da den kun legges på satsene i overenskomstene, og dermed vil den lønne seg for de lavtlønte som kun ligger på minstelønn, og som ikke får noe i lokale forhandlinger, provisjon og lignende.

I tillegg må rammene i frontfaget gjøres om til et kronetillegg som vil si at når frontfaget har lagt rammen basert på gjennomsnittlig industriarbeiderlønn regner man om dette til et kronetillegg. Det vil gi lavtlønnsgruppene et helt annet utgangspunkt.